خندق ماريانا ؤلا لفوصة د ماريانا ؤلا خندق المارياناز كاين فغرب لمحيط لمهدن على بعد 200 كيلومتر شرق جزر ماريانا؛ هو أعمق خندق فالعالم. الخندق كاين على شكل هلال ؤالطول ديالو شي 2 550 كلم والعرض ديالو شي 69 كلم. أكبر عمق معروف فهاد الخندق كيبلغ 10 984 ميترو (± 25 ميترو) فاللافان[ماواضحش] الجنوبي ديال واحد الوادي داير بحال شي شقة فالطبقة ديال هاد الخندق ؤهاد الشقة معروفة بسمية تشالنجر ديپ. ولكن كاينين شي قياسات ما تعاودوش تلاقاو فيهم بللي أعمق نقطة فالخندق هي 11 034 ميترو. إلى بغينا نديرو شي مقارنة: إلى حطينا جبل إڤرست فهاد الخندق، القمة ديالو غادي تبقا مازال جوج كيلومتر تحت البحر. فالقاع ديال خندق ماريانا عمود الما فالفوݣ كيطبق الضغط ديال 1 086 بار، يعني 1 071 مرة كتر من الضغط الجوي القياسي فالمستوى ديال البحر. فهاد الضغط، الكثافة ديال الما مرتافعة بنسبة %4،96. الحرارة فالتحت كتراوح مابين °1 حتال °4 سيليسيوس. العمق ديال خندق ماريانا هو 10 994 م،. بينما الطول ديال جبل إڤرست هو 8 848 م. الفرق بيناتهم هو 2 146 م، ولا على الأقل ماشي أقل من 2 104 م إلى حسبنا ديك 42 م ديال الشك فالقياسات.